Document ID: /roh_data/filtered/swiss_laws_in_ROH.jsonl.gz/237

549.100

Ordinaziun executiva tar la lescha federala davart l'agid a victimas da delicts (OECGtLAV)

dals 01-10-1993 (versiun dals 01-01-2025)

sa basond sin l'art. 15 al. 3 da la constituziun chantunala1)

relaschada dal cussegl grond il 1. d'october 19932)

Post da cussegliaziun

Art.  1 1 Il post da cussegliaziun en il senn da la legislaziun federala davart l'agid a victimas da delicts è il post da cussegliaziun per l'agid a victimas da l'uffizi chantunal dal servetsch social. En cas da basegn po la regenza renconuscher ulteriuras instituziuns sco posts da cussegliaziun. * 2 Sche   quai   è   necessari   è   il   post   da   cussegliaziun   autorisà   da   consultar   autras instituziuns u persunas. * 3 Il post da cussegliaziun è obligà da cussegliar e da gidar e resta responsabel per quai, er sch'el collavura cun autras instituziuns u persunas. * 4 … *

Indemnisaziun e bunificaziun, cumpetenza

Art.  2 1 Sin   dumonda   da   la   victima   d'in   delict   vegnan   ils   dretgs   d'indemnisaziun   e   da bunificaziun giuditgads e pajads da l'uffizi chantunal dal servetsch social (uffizi).

2 L'uffizi decida er, sch'i sto vegnir concedì in pajament anticipà.

Dumonda

Art.  3 1 La dumonda per il pajament d'ina indemnisaziun u d'ina bunificaziun sto vegnir inoltrada en scrit tar l'uffizi. En cas motivads po ella er vegnir messa a protocol.

2 Ils fatgs, sin ils quals la dumonda sa basa, ston vegnir explitgads curtamain. Meds da cumprova ston vegnir preschentads, uschenavant ch'els sa chattan en ils mauns da la victima.

1) La   nova   constituziun   na   cuntegna   naginas   normas   da   delegaziun   correspundentas   (cf.

art. 103 al. 1 e 2 CC); DG 110.100.

2) M dals 11 da matg 1993, 145; PCG 1993/94, 388 * tabellas da las modificaziuns a la fin dal relasch

1

549.100

Scleriment dals fatgs

Art.  4 1 Per sclerir ils fatgs po l'uffizi interrogar persunas participadas sco er infurmaturas ed infurmaturs, consultar actas uffizialas, documents sco er expertas ed experts sco er far autras retschertgas adequatas.

2 Sche   quests   meds   d'inquisiziun   na   bastan   betg   per   sclerir   ils   fatgs,   pon   vegnir interrogadas perditgas d'uffizi u sin proposta. Las disposiziuns da la procedura civila davart ) la cumprova da perditgas vegnan applitgadas confurm al senn.

3 La victima è obligada da cooperar per constatar ils fatgs.

4 L'uffizi n'è betg lià a giavischs per sclerir ils fatgs.

Procedura

Art.  5 1 L'uffizi decida sin basa da la dumonda da la victima, da las actas da la procedura penala e da ses agens scleriments.

2 Las dumondas ston vegnir giuditgadas uschè svelt sco pussaivel.

Meds legals

Art.  6 1 Disposiziuns ch'èn vegnidas relaschadas sin basa da questa ordinaziun pon vegnir contestadas cun in recurs tar la Dretgira superiura, e quai entaifer 30 dis dapi la communicaziun.   La   Dretgira   superiura   examinescha   libramain   la   disposiziun contestada. * 2 … *

Dretgs visavi l'autura u l'autur dal delict

Art.  7 1 Sch'i vegn pajada ina indemnisaziun u ina bunificaziun, fa l'uffizi valair ils dretgs dal chantun visavi l'autura u visavi l'autur dal delict.

2 … *

Utilisaziun a favur da la persuna donnegiada

Art.  8 1 Per   la   decisiun   tenor   l'artitgel 73 alinea 3   CP3)  è   cumpetenta   la   derschadra   u   il derschader che ha giuditgà la chaussa penala sco ultim. * 2 La   procedura   sa   drizza   confurm   al   senn   tenor   las   disposiziuns   dal   cudesch   da procedura civila4) davart la procedura summara.

3 Cunter questa decisiun ha la persuna donnegiada il dretg da far in'appellaziun tenor las disposiziuns dal cudesch da procedura penala5). *

Art.  9 1 Questa ordinaziun entra retroactivamain en vigur il 1. da schaner 1993.

Entrada en vigur

3) CS 311.0 4) CS 272 5) CS 312.0

2

549.100

Tabella da las modificaziuns - tenor conclus

Conclus 01-10-1993 15-06-2006 15-06-2006 15-06-2006 16-06-2010 16-06-2010 19-10-2011 18-11-2014 18-11-2014 18-11-2014 18-11-2014 04-04-2023

Entrada en vigur 01-01-1993 01-01-2007 01-01-2007 01-01-2007 01-01-2011 01-01-2011 01-12-2012 01-01-2016 01-01-2016 01-01-2016 01-01-2016 01-01-2025

Element relasch Art. 6 al. 1 Art. 6 al. 2 Art. 7 al. 2 Art. 8 al. 1 Art. 8 al. 3 Art. 1 al. 4 Art. 1 al. 1 Art. 1 al. 2 Art. 1 al. 3 Art. 1 al. 4 Art. 6 al. 1

Modificaziun emprima versiun midada aboliziun aboliziun midada midada midada midada midada midada aboliziun midada

Publicaziun en la CUL - 2006, 5019 2006, 5019 2006, 4266 2010, 4806 2010, 4806 - 2014-029 2014-029 2014-029 2014-029 2023-009

3

549.100

Tabella da las modificaziuns - tenor element

Element relasch Art. 1 al. 1 Art. 1 al. 2 Art. 1 al. 3 Art. 1 al. 4 Art. 1 al. 4 Art. 6 al. 1 Art. 6 al. 1 Art. 6 al. 2 Art. 7 al. 2 Art. 8 al. 1 Art. 8 al. 3

Conclus 01-10-1993 18-11-2014 18-11-2014 18-11-2014 19-10-2011 18-11-2014 15-06-2006 04-04-2023 15-06-2006 15-06-2006 16-06-2010 16-06-2010

Entrada en vigur 01-01-1993 01-01-2016 01-01-2016 01-01-2016 01-12-2012 01-01-2016 01-01-2007 01-01-2025 01-01-2007 01-01-2007 01-01-2011 01-01-2011

Modificaziun emprima versiun midada midada midada midada aboliziun midada midada aboliziun aboliziun midada midada

Publicaziun en la CUL - 2014-029 2014-029 2014-029 - 2014-029 2006, 5019 2023-009 2006, 5019 2006, 4266 2010, 4806 2010, 4806

4